CELEX: 32017D0224
Language: sl
Date: 2017-02-08 00:00:00
Title: Izvedbeni sklep Komisije (EU) 2017/224 z dne 8. februarja 2017 o določitvi tehničnih in operativnih specifikacij, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013 Evropskega parlamenta in Sveta

9.2.2017   
            
            
               SL
            
            
               Uradni list Evropske unije
            
            
               L 34/36
            
         IZVEDBENI SKLEP KOMISIJE (EU) 2017/224
   z dne 8. februarja 2017
   o določitvi tehničnih in operativnih specifikacij, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1285/2013 Evropskega parlamenta in Sveta z dne 11. decembra 2013 o vzpostavitvi in obratovanju evropskih satelitskih navigacijskih sistemov ter razveljavitvi Uredbe Sveta (ES) št. 876/2002 in Uredbe (ES) št. 683/2008 Evropskega parlamenta in Sveta (1) ter zlasti člena 12(3)(d) Uredbe,
   ob upoštevanju naslednjega:
   
               (1)
            
            
               Člen 2 Uredbe (EU) št. 1285/2013 določa, da mora komercialna storitev, ki jo nudi sistem, vzpostavljen v okviru programa Galileo, z večjo učinkovitostjo ter s podatki, ki imajo večjo dodano vrednost od podatkov, pridobljenih z odprto storitvijo, omogočati razvoj aplikacij za poslovne ali komercialne namene.
            
         
               (2)
            
            
               Komercialna storitev je eden od bistvenih elementov sistema, vzpostavljenega v okviru programa Galileo, saj po eni strani drugi globalni satelitski navigacijski sistemi (v nadaljnjem besedilu: GNSS) ne vključujejo takšne storitve, po drugi strani pa bi morala ustvariti prihodke v skladu s členom 10 Uredbe (EU) št. 1285/2013. Dostop do te storitve bi moral biti plačljiv. Cenovna politika komercialne storitve ni predmet tega sklepa in bi morala biti določena naknadno.
            
         
               (3)
            
            
               Komercialna storitev bi morala biti predmet pogodb, sklenjenih z enim ali več ponudniki storitev.
            
         
               (4)
            
            
               Zdaj je treba določiti tehnične in operativne specifikacije za komercialno storitev, saj bo nato potrebnih več let do dejanske uporabe storitve. V preteklih letih je bilo oblikovanje specifikacij zajeto v več študijah, preizkusih in posvetovanjih z zainteresiranimi stranmi. Specifikacije so se oblikovale ob upoštevanju kompromisa med potrebo po dejanski dodani vrednosti za uporabnike na eni strani ter željo, da bi bile spremembe sistema, ki so dejavniki tveganja, kar najmanjše, in da bi se upošteval časovni načrt iz Uredbe št. 1285/2013 na drugi strani.
            
         
               (5)
            
            
               Zato je za dejanski razvoj aplikacij za poslovne ali komercialne namene bistveno, da se v komercialno storitev vključi dve veliki izboljšavi v primerjavi z odprto storitvijo, in sicer večjo natančnost geolokacije in okrepljeno zmogljivost avtentikacije. To je tudi tehnično izvedljivo. Da bi bile različne potrebe različnih skupin uporabnikov komercialne storitve kar najbolje izpolnjene, je poleg tega nujno, da se jim ti dve izboljšavi ponudita ločeno.
            
         
               (6)
            
            
               Z veliko natančnostjo geolokacije bi se moralo razširiti področje uporabe tehnologije satelitskih navigacijskih sistemov. V ta namen je treba izboljšati kakovost podatkov, ki jih zagotavlja sistem, vzpostavljen v okviru programa Galileo, tako da se napaka pri določanju položaja zmanjša na manj kot en decimeter pri nazivnih pogojih uporabe. K izpolnitvi tega cilja bi lahko prispevali tudi signali, ki jih oddajajo drugi globalni satelitski navigacijski sistemi, kot je globalni pozicionirni sistem (GPS) Združenih držav Amerike.
            
         
               (7)
            
            
               Okrepljena zmogljivost avtentikacije bi morala povečati varnost in zlasti odpraviti tveganje ponaredkov in prevar. Zato je v satelitske signale treba vključiti dodatne elemente in tako uporabnikom zagotoviti, da informacije, ki jih dobijo, dejansko prihajajo iz sistema, vzpostavljenega v okviru programa Galileo, in ne iz nekega neznanega vira. Tako bi zmogljivost avtentikacije komercialne storitve po eni strani vključevala zmogljivost avtentikacije podatkov o geolokaciji, ki bo vključena v signale brezplačne odprte storitve, po drugi strani pa zaradi boljše zaščite tudi posebno identifikacijo signalov, ki bo možna zaradi branja šifriranih kod, ki bodo prav tako vključene v signale in do katerih bo dostop plačljiv.
            
         
               (8)
            
            
               Pred operativnim razvojem komercialne storitve bi bilo treba izvesti izčrpno analizo tveganja. Ta analiza bi morala biti izvedena pred pozitivnim zaključkom „GNSS Service Centre delta Critical Design Review“, ki je predviden 1. junija 2017.
            
         
               (9)
            
            
               Komercialna storitev bi morala imeti dodano vrednost v primerjavi z odprto storitvijo, da bi omogočila razvoj aplikacij za poslovne ali komercialne namene in bila tako dostopna kar največjemu številu uporabnikov, pri tem pa uporabljati komercialno šifriranje. V ta namen uporaba tajnih podatkov UE (ICUE) s strani „Commercial Service Provider“ ali končnega uporabnika ni predvidena, in sicer ne za odprto storitev ne za komercialno storitev. Če pa bi se takšna uporaba zahtevala, bi bilo treba o njej odločiti v skladu s pravilnikom o varnosti iz člena 17(a) Uredbe (EU) št. 1285/2013, in sicer zlasti na podlagi analize tveganja za varnost in ob polnem upoštevanju mnenj strokovnjakov držav članic. Pri tej odločitvi bi se morala upoštevati tudi analiza stroškov in koristi.
            
         
               (10)
            
            
               Specifikacije iz tega sklepa so v skladu z mednarodno določenimi pravili na področju radionavigacije, zlasti s standardi, ki jih je razvila Mednarodna telekomunikacijska zveza, ter z določbami sporazuma, sklenjenega 26. junija 2004 med Evropsko unijo in njenimi državami članicami na eni strani in Združenimi državami Amerike na drugi strani o spodbujanju, zagotavljanju in uporabi satelitskih navigacijskih sistemov Galileo in GPS ter podobnih aplikacij.
            
         
               (11)
            
            
               Zato je treba določiti tehnične in operativne specifikacije, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013, pri čemer se še vedno v celoti uporabljajo določbe iz Sklepa Sveta 2014/496/SZVP (2).
            
         
               (12)
            
            
               Ukrepi iz tega sklepa so skladni z mnenjem odbora, ustanovljenega v skladu s členom 36(1) Uredbe (EU) št. 1285/2013 –
            
         SPREJELA NASLEDNJI SKLEP:
   Člen 1
   Tehnične in operativne specifikacije, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013, so določene v Prilogi.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 8. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 1.
   
      (2)  Sklep Sveta 2014/496/SZVP z dne 22. julija 2014 o vidikih namestitve, delovanja in uporabe evropskega globalnega navigacijskega satelitskega sistema, ki vplivajo na varnost Evropske unije in razveljavitvi Skupnega ukrepa 2004/552/SZVP (UL L 219, 25.7.2014, str. 53).
   
      PRILOGA
      
         Tehnične in operativne specifikacije, ki komercialni storitvi, ki jo nudi sistem, vzpostavljen v okviru programa Galileo, omogočajo, da izpolni funkcijo iz člena 2(4)(c) Uredbe (EU) št. 1285/2013 Evropskega parlamenta in Sveta
      
      Komercialna storitev (v nadaljnjem besedilu: KS) vključuje dve veliki izboljšavi v primerjavi z odprto storitvijo (v nadaljnjem besedilu: OS), in sicer večjo natančnost geolokacije (v nadaljnjem besedilu: visoka natančnost KS) in okrepljeno zmožnost avtentikacije (v nadaljnjem besedilu: avtentikacija KS), ki se uporabnikom lahko ponudita ločeno. V spodnji preglednici so ustrezne tehnične in operativne specifikacije:
      
                   
               
               
                  Visoka natančnost KS
               
               
                  Avtentikacija KS
               
            
                  Skupne specifikacije OS in KS: avtentikacija informacij o geolokaciji
               
               
                  Specifikacije KS: avtentikacija na podlagi šifriranih kod
               
            
                  Splošne specifikacije
               
               
                  Zagotavljanje podatkov z visoko natančnostjo, da bi bila napaka pri določanju položaja manjša kot en decimeter pri nazivnih pogojih uporabe.
               
               
                  Zagotavljanje podatkov o avtentikaciji informacij o geolokaciji v okviru OS, ki so vključene v signale.
               
               
                  Avtentikacija signalov s pomočjo dostopa do šifriranih kod, ki so vključene v signale.
               
            
                  Uporabljene komponente signalov
               
               
                  E6, komponenta E6-B za zagotavljanje podatkov z visoko natančnostjo.
               
               
                  E1, komponenta E1-B za podatke o avtentikaciji informacij o geolokaciji.
               
               
                  E6, komponenta E6-B za podatke o dostopu do šifriranih kod in komponenta E6-C (pilot).
               
            
                  Specifikacije uporabniškega segmenta
               
               
                  Visoka natančnost položaja, ki jo omogočajo natančni algoritmi za določanje položaja, ki so vgrajeni v sprejemnik in uporabljajo podatke, ki jih prenašajo signali.
               
               
                  Preverjanje verodostojnosti podatkov, ki jih prenašajo signali, s pomočjo protokola nesimetrične kriptografije in javnega šifrirnega ključa.
               
               
                  Preverjanje verodostojnosti signalov s pomočjo dešifriranja kod šifriranih signalov z zasebnim šifrirnim ključem.
               
            
                  Geografsko kritje
               
               
                  Svetovno.
               
               
                  Svetovno.
               
               
                  Svetovno.
               
            
                  Arhitektura sistema
               
               
                  Podatki z visoko natančnostjo, ki jih zagotavlja en ali več ponudnikov storitev, posredovani uporabnikom prek storitvenega centra GNSS (GSC), zemeljskega segmenta in satelitov, povezanih z zemeljskim segmentom.
               
               
                  Podatki o avtentikaciji, vstavljeni v zmogljivost, ki je na voljo v polju EDBS komponente signala E1-B, in posredovani prek satelitov, povezanih z zemeljskim segmentom.
               
               
                  Šifriranje kod signalov E6 prek satelitov Galileo, prenos zasebnih ključev, ki se ustvarijo v zemeljskem segmentu, enemu ali več ponudnikom storitev prek storitvenega centra GNSS (GSC) in
                  prenos informacij OTAR v komponenti signala E6-B.
               
            
                  Zagotavljanje storitve
               
               
                  Podatki z visoko natančnostjo, ki jih zagotavlja en ali več ponudnikov storitev.
               
               
                  Podatki o avtentikaciji, ki jih zagotovi sistem, vzpostavljen v okviru programa Galileo.
               
               
                  Šifrirani signali, ki jih zagotovi pristojni za delovanje sistema.
               
            
                  Dostop do storitve
               
               
                  
                              —
                           
                           
                              Plačljiv dostop v skladu z veljavno cenovno politiko.
                           
                        
                              —
                           
                           
                              Pod nadzorom enega ali več ponudnikov storitev.
                           
                        
               
                  
                              —
                           
                           
                              Plačljiv dostop do šifrirnih kod v skladu z veljavno cenovno politiko.
                           
                        
                              —
                           
                           
                              Dostop do šifrirnih kod pod nadzorom enega ali več ponudnikov storitev s pomočjo pristojnega za delovanje sistema.
                           
                        
            
                  Uvajanje storitve
               
               
                  
                              —
                           
                           
                              Faza preizkušanja in potrditve se zaključi leta 2018.
                           
                        
                              —
                           
                           
                              Faza začetne komercialne uporabe med letoma 2018 in 2020.
                           
                        
                              —
                           
                           
                              Faza polne komercialne uporabe od leta 2020.
                           
                        
               
                  
                              —
                           
                           
                              Faza preizkušanja in potrditve se zaključi leta 2018.
                           
                        
                              —
                           
                           
                              Faza začetnega zagotavljanja signalov med letoma 2018 in 2020.
                           
                        
                              —
                           
                           
                              Faza polnega zagotavljanja storitev od leta 2020.
                           
                        
               
                  
                              —
                           
                           
                              Faza preizkušanja in potrditve se zaključi najpozneje leta 2020.
                           
                        
                              —
                           
                           
                              Nato se začne faza komercialne uporabe.
                           
                        
            
                  Uporaba tajnih podatkov EU
               
               
                  
                              —
                           
                           
                              ICUE ne uporablja „Commercial Service Provider“ ali „končni uporabnik“. Če se takšna uporaba zahteva, se o njej odloči v skladu s pravilnikom o varnosti iz člena 17(a) Uredbe (EU) št. 1285/2013.
                           
                        
               
                  
                              —
                           
                           
                              ICUE ne uporablja „Commercial Service Provider“ ali „končni uporabnik“. Če se takšna uporaba zahteva, se o njej odloči v skladu s pravilnikom o varnosti iz člena 17(a) Uredbe (EU) št. 1285/2013.
                           
                        
               
                  
                              —
                           
                           
                              ICUE ne uporablja „Commercial Service Provider“ ali „končni uporabnik“. Če se takšna uporaba zahteva, se o njej odloči v skladu s pravilnikom o varnosti iz člena 17(a) Uredbe (EU) št. 1285/2013.
                           
                        
            
                  Druge specifikacije
               
               
                  
                              —
                           
                           
                              Podatki z visoko natančnostjo, ki se zagotovijo za satelite Galileo in po potrebi za satelite drugih konstelacij.
                           
                        
               
                  
                              —
                           
                           
                              Prenos podatkov o avtentikaciji ne sme povzročiti poslabšanja odprte storitve.
                           
                        
                              —
                           
                           
                              Podatke o avtentikaciji je treba zagotoviti za satelite Galileo in po potrebi za satelite drugih konstelacij.
                           
                        
                              —
                           
                           
                              Uporabniki OS nosijo tveganja, povezana z uporabo podatkov o avtentikaciji.
                           
                        
               
                  Se ne uporablja.
               
            
         Kratice
      
      
                  E1-B
               
               
                  Podatkovni kanal signala iz frekvence E1 sistema Galileo, na 1 575,45 MHz.
               
            
                  E6
               
               
                  Frekvenca E6 sistema Galileo, na 1 278,75 MHz.
               
            
                  E6-B
               
               
                  Komponenta signala E6, ki ustreza podatkovnemu kanalu.
               
            
                  E6-C
               
               
                  Komponenta signala E6, ki ustreza pilotnemu kanalu.
               
            
                  EDBS
               
               
                  „External Data Broadcast Service“.
               
            
                  GNSS
               
               
                  Globalni satelitski navigacijski sistem.
               
            
                  OTAR
               
               
                  „Over-The-Air Rekeying“